Kuandika insha

Kila mwanafunzi anayeandika insha ama mtungo wa aina yoyote hana budi
kuzingatia umuhimu wa msamiati. Msamiati ndio nguzo inayotumiwa kujenga
sentensi. Wakati mwingine, baadhi ya watahiniwa huwa wana mtazamo finyu
wanaposhughulikia msamiati kama maneno magumu kuonyesha ukwasi wao wa
lugha katika uandishi.

Mtahiniwa yeyote hana budi kuteua msamiati kulingana na mada,na hadhira
yake.msamiati ya uwanja, taaluma fulani ama sajili huenda usifae ule wa
sajili nyingine. Kwa hivo, mwanafunzi yeyote anayeandika kuhusu mada
iliyopendekezwa ni muhimu kuzingatia msamiati wa eneo linalotungiwa.
Kando na hilo, azingatie pia kwamba msamiati atakaotumia utawasilisha
ujumbe unaotaka kwa njia mwafaka zaidi ikilinganishwa na kama atatumia
mwingine.

Kama ilivyo, lugha ina msamiati ambao wakati mwingine haufai katika
mitungo ya aina fulani. Katika kuteua msamiati na kuutumia katika
sentensi za insha,ni muhimu kwa mtahiniwa kuelewa unatumika kuongeka
suala ma jambo lipi. Mwanafunzi atakapoelewa aina za msamiati kutegemea
muktadha,atatunga sentensi sanifu zinazovutia na kuishia na mtungo wa
kuvutia vilevile.

Vilevile,ni muhimu kukumbuka kuwa lugha, kama lugha ya Kiswahili ilivyo,
ina lahaja mbalimbali.ikiwa unaandika mtungo, ni vizuri kutumia lugha
sanifu inayoeleweka na jumuiya kubwa. Kuna msamiati ambayo huandikwa kwa
kirefu ama kifupi kama ilivyo katika akronimo. Muhimu ni kuhakikisha
kuwa kila kitu kinaelezwa kwa kirefu ila kieleweke. Kutumia vifipisho
hutatiza kuwasilishwa kwa ujumbe vifaavyo.

Kando na msamiati, sentensi hutumiwa katika utunzi kuwasilisha wazo
linalo kamilika. Kwa sababu hii ni muhimu sentensi kwa njia
iliyokamalika kwa mujibu wa kanuni za kisarufi ya lugha ya Kiswahili.
Kuna sentensi sahili ambazo zinaweza kueleza wazo kwa njia ya moja kwa
moja. Sentensi hizi pia husaidia kufanya uelezi, kwa mwepesi na wa kupeo
wa juu kimfululizo.

Sentensi changamano ni nyingine, nayo inamfaidi mwanfunzi kueleza mawazo
zaidi ya mawili kwa mkupuo. Kwa hivyo, ni muhimu kubadili sentensi
katika uandishi ili kuongeza kuvutia kwa mtungo wako na kutoa ujumbe kwa
njia iliyo bora. Insha bora ni ile ambayo huweza kutumia sentensi ya
neno moja, sahili, ambatano na changamano huku kila moja ikitumiwa kwa
kusudi maalumu.

Jambo muhimu ambalo halipaswi kusahaulika na wanafunzi ni ile kuepukana
na sentensi ndefundefu katika uandishi. Kutumia sentensi za aina hii kwa
wingi, huweza kukukanganya uawasilishajiwa ujumbe kando na kuchosha.